Panama Rayo

Panama Rayo (oik. Teemu Vähäsarja, s. 16. tammikuuta 1977 Oulu) on suomalainen rap-artisti ja tuottaja.

Ura 
1990-luvulla Panama Rayo toimi pääasiassa tuottajana ja teki biittejä muun muassa Leijonalle, Moneylle, Sopalle ja lukuisille muille oululaisille artisteille.

Panama Rayo on ollut mukana vuodesta 2005 mustaa huumoria sisältävässä K.G.B Kaukovainio -projektissa, joka herätti runsaasti keskustelua internetissä julkaisemalla dissejä niin Majakasta kuin Serestäkin. Videot ovat keränneet miljoonia katsojia YouTubessa ja albumeita on myyty tuhansia kappaleita.

Vuonna 2005 Panama Rayo muodosti dance/rap-kokoonpanon Asbesti All Stars yhdessä Temben ja Konala Cartellin Veejayn kanssa. Yhtyeen kappale "Siellä lepää" valittiin Oulun Kärppien viralliseksi kannatuskappaleeksi. Yhtye julkaisi myös toisen "Raksila huutaa" kappaleen.

Myöhemmin K.G.B Kaukovainion pohjalta Panama Rayo loi huumoripainotteisen rap-hahmon nimeltä Puukko-Allu, joka nousi nopeasti suosituksi internetissä ja rap-piireissä. Puukko-Allu on kuvitteellinen hahmo, jonka tarkoitus on parodioida suomalaista lähiötä. Vuonna 2008 julkaistiin Puukko-Allun ensimmäinen virallinen studioalbumi Tuhansien lääkkeiden ja lärvien maa PuukkoAllu.com-nettikauppaan. Levyllä esiintyvät K.G.B.-jengistä tutut Mehmed, Jääkarhu-Make, Tuupo, Hepo-Reko, Lefa, Ipiza ja Puoskari. Levyä on myyty tähän mennessä yli 6000 kappaletta.

Tammikuussa 2010 Panama Rayo julkaisi Kuuro Koiran kanssa 7 kappaleen Vuosien varrelta -yhteis-EP:n, jolla oli Rayon ja Kuuro Koiran yhteistuotantoa vuosilta 2005–2009. EP:llä vierailivat Efta, Jantteri ja Leijona.

Panama Rayo on tuottanut useiden suomiräppäreiden albumeita, näistä tunnetuimpina Hannibal & Soppa sekä Steen1. Rayon tunnetuimpana teoksena pidetään yleisesti Julma-Henri & Syrjäytyneiden Al-Qaida Finlandia, joka toi oululaisen rap-musiikin laajempaan tietoisuuteen. Rayo tuotti myös Julma-Henrin seuraavan julkaisun, mixtapen SRJTNT vol. 1, jolta löytyy lisäksi Haittavaikutuksen kappaleita.

Toukokuussa 2011 Panama Rayo tuotti Retaleen Mindfuck -debyyttialbumin kokonaisuudessaan. Rayo ohjasi myös videon albumin kappaleeseen "Prepaidjäbä". Myöhemmin vuoden 2011 alussa julkaistiin Haittavaikutuksen debyyttialbumi Oma lehmä ojassa, jonka tuotannosta vastasivat Panama Rayo sekä Efta. Samoihin aikoihin ilmestyi myös Puukko-Allun Euroviisu EP, jolla kuultiin Retaletta, Herra Soppaa ja Aabram Kylmää. Loppuvuodesta 2011 julkaistiin Panama Rayon tuottama Herra Sopan LP-levy, jota oli työstetty vuodesta 2002. Joulukuussa 2011 Rayo laittoi myyntiin Facebookissa Remixes and Beats/Remix Boom Vol.1 levyn, jolla oli kuultavissa beat samplereita ja erilaisia muita biittejä vuosien varrelta.

Vuoden 2012 alussa Panama Rayo julkaisi Ei Kelepaa! / HCR-Kokoelma -levyn, joka sisälsi vuosina 2001–2010 työstettyjä kappaleita ja biittejä, joille ei löytynyt käyttöä.

Vuonna 2009 Panama Rayo ilmoitti tehneensä levytyssopimuksen Karma Musiikin kanssa ja julkaisevansa Unelmien käärmeidenpesä -debyyttialbuminsa lähikuukausina. Panama Rayo kuitenkin erosi levy-yhtiöstä ja levy jäi julkaisematta. Vuonna 2012 Panama Rayo ilmoitti aloittavansa koko albumin työstämisen aivan alusta. Vuosina 2008-2013 levyltä on julkaistu kymmeniä satunnaisia kappaleita jakoon YouTubeen ja SoundCloudiin.

Alkuvuodesta 2014 Panama Rayo julkaisi instrumentaali-EP:n Boomdizzleen nimellä Raymond Biggs. Hän esiintyi samana vuonna Radiopuhelimet-yhtyeen musiikkividossa "Smäidä". 

Vuonna 2013 Panama Rayo alkoi tuottaa E.N.R.P:n, Hurtan, Dagger D:n sekä Eftan sooloalbumeita. Rayo tuotti E.N.R.P:n singlet "Taivas", "Liian isot puheet", "Pelko",  "Erilainen lapsi" ja "Murha". Panama Rayo on tuottanut kappaleita myös Hurtan syksyllä 2014 julkaistavalle Ville Vallaton -albumille.

Vuonna 2014 Panama Rayo liittyi uuteen HV14 -yhtyeeseen, johon kuuluu Rayon lisäksi Efta ja Manager. Yhtye työstää debyyttialbumiaan. Albumilta on julkaistu singlet "Puhu tai vaikene", "Oletteko flipanneet?" ja "Pohjalla feat. E.N.R.P". Syksyllä 2014 Rayo tuotti amerikkalaiselle rap-artisti J Macille "Winning" ja "Freestyle" -singlet.

Haittavaikutus 

Panama Rayo tunnetaan rap-yhtye Haittavaikutuksen yhtenä perustajajäsenenä. Yhtye perustettiin vuonna 2005 ja siihen kuului alun perin Panama Rayon lisäksi Efta ja Kuuro Koira, joka kuitenkin erosi yhtyeestä vuonna 2011 debyyttilevyn jälkeen. Myöhemmin kokoonpanoon liittyi Jantteri, joka erotettiin yhtyeestä vuonna 2012. Tämän jälkeen yhtyeeseen kuului vuosina 2013-2014 myös E.N.R.P, joka kuitenkin erosi yhtyeestä vuonna 2014.

Yhtye julkaisi vuonna 2007 kuuden kappaleen Netti-EP:n ja vuonna 2011 debyyttialbuminsa Oma lehmä ojassa. Toinen albumi Hyydy itse oli tekeillä, ja siltä julkaistiin ensimmäinen "Pane vastaan" musiikkivideo huhtikuussa 2013. Toinen musiikkivideo kappaleesta "Kosto" julkaistiin lokakuussa. Ensimmäinen virallinen singlelohkaisu "Itsensä vihollinen (feat. Steen1)" piti julkaista talven 2013 aikana. Maaliskuussa 2014 E.N.R.P erosi Haittavaikutuksesta ja yhtyeen toiminta on tauolla.

Diskografia

Panama Rayo 
 Vuosien varrelta (EP, 2010, Kuuro Koiran kanssa)
 Serefest 2010 (Kokoelma, 2010)
 Remixes and Beats/Remix Boom Vol.1 (Levy oli alun perin Facebookissa myynnissä nimellä Remix Boom Vol.1, myöhemmin myynnissä nimellä Remixes and  Beats) (CD-R, 2011)
 Ei Kelepaa! / HCR-Kokoelma (CD-R, 2012)
 C-27 (TBA, 2015)

Raymond Biggs 
 Instrumental-EP (internet-julkaisu, 2014)

Puukko-Allu 
 Tuhansien lääkkeiden ja lärvien maa (2008, nimellä Puukko-Allu)
 Älä epäile (EP, 2010, Torni-Peten kanssa, nimellä Puukko-Allu)
 Euroviisu (albumi) (EP, 2011, nimellä Puukko-Allu)

K.G.B. Kaukovainio 
 187-EP (2006)
 Ksanors (2006)

Haittavaikutus 
 Netti-EP (2007)
 Oma lehmä ojassa (2011)
 Hyydy itse (TBA)

Musiikkivideot
 "2010" (mukana Koodi, HCR-Music, 2010)
 "Oma lehmä ojassa remix" (Haittavaikutus, 2011)
 "2020" (mukana Beni Rova ja Tukenukem, HCR-Music Promovideo, 2011)
 "Retkellä" (Jantteri mukana Panama Rayo 2011)
 "HCR-PROMO" (HCR-Music, 2011)
 "Feat Aka'pella – Beef 2011" (HCR-Music, 2011)
 "With Us 2011 Collection" (HCR-Music, 2012)
 "Lyrmypäät Hurraa" (HCR-Music, 2012)
 "Introducing"  (mukana Beni Rova ja Saigon Sam, HCR-Music, 2012)
 "Ei syytä huoleen" (HCR-Music, 2013)
 "Pane vastaan" (Haittavaikutus, HCR-Music, 2013)
 "Kosto" (Haittavaikutus, HCR-Music, 2013)
 "Three kings of Baltic" (Panama Rayo, HCR-Music, 2013)
 "Vanhat hyvät menneet megamix (mukana  E.N.R.P, Milya, Beni Rova, Soppa, HCR-Music, 2013)
 "Panama Promo 2014" (Panama Rayo, HCR-Music, 2014)
 "Puhu tai vaikene" (HV14, HCR-Music, 2014)
 "Ikuista" (08-corporation, HCR-Music, 2015)

Vierailijana

Tuottajana 
 Leijona: "Bonus feat. Panama Rayo" Herra MC (2002)
 Money: Soundtrack 2 My Life (2003)
 Hannibal & Soppa: "Meikä o' hullu" Promoa huudeilles (2005)
 Hannibal & Soppa: "Kotirosvo" Pahat viinit (2005)
 Asbesti All Stars: "Raksila huutaa", "Siellä lepää" (2005)
 Steen1: "Teille kaikille feat. Julma-Henri" Nottinghamin paskasheriffi (2006)
 Julma-Henri: Al-Qaida Finland (2007)
 Heikki Kuula, Pyhimys, Armo Murha, Julma-Henri, Asa, Tohtori T: "Odevenks" Adihasla OST (2007)
 Julma-Henri: SRJTNT vol. 1 (2008)
 Liekehtivä Sikiö: "Pesismaila ja ananas" Pesismaila ja ananas (2009)
 Dima-One: "Homma lähtee käsistä", "Kettinki ja kaulapanta", "Terveiset", "Isänmaallinen kuluttaja" (2009)
 Haittavaikutus: Oma lehmä ojassa (2011)
 Retale: Mindfuck (2011)
 Puukko-B: LP (2011)
 Haittavaikutus: "Pane vastaan", "Kosto", "Täydellistä" Hyydy itse (2013, albumia ei julkaistu)
 E.N.R.P: "Liian isot puheet feat. Panama Rayo", "Murha", "Erilainen lapsi feat. Hurtta", "Pelko feat. Hurtta & Roy" (2013)
 Dagger D: "Can't fade me", "Curse" (2014)
 Qtamo Syndikaatti (Ali & Efta): "Palasia", "Yhteinen ongelma" (2014)
 J Mac: "Winning", "Freestyle" (2014)

Lähteet

Aiheesta muualla
 Panama Rayo Facebook -sivustolla
 Panama Rayon ensimmäinen YouTube-kanava
 Panama Rayon toinen YouTube-kanava
 Panama Rayon nykyinen YouTube-kanava

Suomalaiset hip hop -artistit
Suomalaiset hip hop -tuottajat
Vuonna 1977 syntyneet
Elävät henkilöt
Horrorcore-artistit